alexandrainst/scandi-wiki huggingface dataset:
Reinstinden

Reinstinden kan vise til flere fjell i Norge: 

Reinstinden (Lom) (1 756 moh) – i Lom kommune i Oppland
Reinstinden (Sunndal og Nesset) (1 706 moh) – i Sunndal og Nesset kommuner i Møre og Romsdal
Reinstinden (Torsken) (519 moh) – i Torsken kommune i Troms
Reinstinden (Sunndal og Nesset)

Reinstinden er et grensefjell mellom Sunndal og Molde kommuner i Møre og Romsdal. Det har en høyde på  meter over havet.

Turistforeningshytten Reinsvassbu, som drives av Molde og Romsdal Turistforening ligger nær fjellet.

Se også 
 Liste over Norges høyeste fjell

Referanser

Eksterne lenker 
 kntur.no - Bilde av Reinvassbu og Reinstinden

Fjell i Sunndal kommune
Fjell i Molde kommune
Dovrefjell
Fjell over 1000 meter
Barøy

Barøy kan ha flere betydninger:

Barøya – en øy i Ballangen kommune i Nordland fylke.

To hurtigruteskip har hatt navnet «Barøy»:

DS «Barøy» – bygd i 1929
MS «Barøy» – bygd i 1952
Av-og-til

Av-og-til (tidligere Alkokutt) er en alkovettorganisasjon som arbeider med situasjoner der alkohol kan være til risiko eller ulempe for andre. Bak Av-og-til står politiske partier, offentlige virksomheter, faglige og frivillige organisasjoner. Av-og-til sine medlemmer er langt ifra enige om alt, men én ting har de felles – alle ønsker å redusere de uønskede følgende av alkohol for samfunnet og bidra til bedre alkovett i hverdagen. 

Av-og-til jobber med alkoholbruk i følgende situasjoner: 
 Trafikk
 Idrett og friluftsliv
 Båt- og badeliv
 Livskriser
 Graviditet
 Arbeidsliv
 Samvær med barn og unge

Styreleder i Av-og-til er Knut Haugsvær fra Frelsesarmeen. Generalsekretær er Randi Hagen Eriksrud.

Referanser

Eksterne lenker 
 avogtil.no
 Liste over Av-og-tils medlemsorganisasjoner

Norske avholdsorganisasjoner
André Lesauvage

André Lesauvage (født 25. desember 1890, død 29. mai 1971) var en fransk seiler som deltok i de olympiske leker 1928 i Amsterdam.

Lesauvage ble olympisk mester i seiling under sommer-OL 1928 i Amsterdam. Han var med på den franske båten «l'Aile VI» som vant 8-meter klassen foran den nederlandske båten «Hollandia» og «Sylvia» fra Sverige. Mannskapet på 
«l'Aile VI» var Donatien Bouché, Carl de la Sablière, André Derrien, Virginie Hériot, André Lesauvage og Jean Lesieur. Seilasene ble gjennomført på Zuiderzee i perioden 2. til 9. august 1928.

OL-medaljer 
 1928  Amsterdam -  Gull i seiling, 8-meter klassen

Referanser

Eksterne lenker 
 

Franske seilere
Olympiske mestere for Frankrike
Medaljevinnere under Sommer-OL 1928
Deltakere for Frankrike under Sommer-OL 1928
Seilere under Sommer-OL 1928
Olympiske medaljevinnere i seiling
Ertandemningen

Ertandemningen er en demning langt nede i elven Yalong i Kina, en sideelv til Chang Jiang i provinsen Sichuan. Demningen er en buedam som er 240 – 245 meter høy og 710 meter lang, og har installert seks generatorer med en vannkraftkapasitet på 6 x 550 MW, i alt 3 300 MW som gjør den til verdens 13. kraftigste vannkraftverk.  Utbygger er Ertan Hydopower Development Corp Ltd.

Total årlig kraftproduksjon er 17 TWh, som tilsvarer om lag 15 % av hele Norges kraftproduksjon. Demningen ble påbegynt i september 1991 og stod ferdig 26. desember 1999.

De største demningene i Yalong-elva blir Jinping 2 (4 800 MW), Jinping 1 (3 600 MW), Ertandemningen (3 300 MW) og Guandidemningen (2 400 MW). I alt vil tolv demninger ha en samlet kapasitet på 22 800 MW, litt mer enn De tre kløfters demning med sine 22 300 MW.

Referanser

Eksterne lenker
 China Dams – «Ertan Dam».
 China's highest arch dams – China Comittee on Large Dams (Chincold). Besøkt 10. januar 2012.

Demninger i Folkerepublikken Kina
Vannkraftverk i Folkerepublikken Kina
Vannkraftverk i Chang Jiang
Kraftverk i Sichuan
Solbergfjorden

Solbergfjorden er et sund, som som sammen med Gisundet i nord skiller øyen Senja fra fastlandet i Midt-Troms. Den ligger i kommunene Senja på nordsiden og Dyrøy og Sørreisa på sydsiden. Sundet strekker seg 27 kilometer nordøstover til Tømmervika i Sørreisa.

I sydvest danner sundet en fortsettelse av Tranøyfjorden som går sørover til Vågsfjorden. Fjorden regnes å starte mellom Tranøya i nord og Dyrøya i sør. I øst går Reisafjorden sørover til tettstedet Sørreisa, mens Finnfjorden går nordover til Finnsnes og Gisundet på østsida av Senja. 

De største bosetningene langs sundet er bygdene Skatvik, Solberg, Vangsvika, Rubbestad og Russestad på Senja. På fastlandet på sørsida av sundet ligger bygdene Espenes og Forstrand i Dyrøy. 

På nordsida av sundet går Fv231 og Fv227 og på sørsida går Fv211 og Fv212. Lengst øst i sundet går Fv86.

Referanser 

Sund i Troms og Finnmark
Fjorder i Senja kommune
Fjorder i Dyrøy
Fjorder i Sørreisa
Lista Idrettslag

Lista Idrettslag  (stiftet 3. september 1916) er et idrettslag fra Vanse i Agder, som driver med friidrett og turn. Idrettslaget har også drevet med boksing og hurtigløp på skøyter, samt at det hadde eget fotballlag fram til rundt 1975.

Eksterne lenker 
 

Idrettslag i Agder
Idrettslag etablert i 1916 i Norge
Fotballag i Agder
Fotballag etablert i 1916
Friidrettslag i Norge
Turnforeninger i Norge
Tidligere fotballag i Norge
Sport i Farsund
Atle Neteland

Atle Neteland (født 29. september 1951) er administrerende direktør i Bergenshalvøens Kommunale Kraftselskap (BKK). Han er bror til Dagfinn Neteland og Johannes D. Neteland.

Han er utdannet sivilingeniør og har ledet BKK siden 1992. Før det var han administrerende direktør i Akershus Energiverk.

Atle Neteland vokste opp i Norheimsund og bor i dag i Bergen.

Eksterne lenker 
 Tre brødre Neteland

Personer fra Kvam kommune
Norske bedriftsledere
Norske sivilingeniører
Fødsler i 1951
Straumbotn (Ibestad)

Straumbotn er en fjord på Andørja i Ibestad kommune i Troms. Fjorden er 8 kilometer lang og går fra innløpet fra Vågsfjorden i nord, sørøstover til gården med samme namn i botn av fjorden.

Innløpet fra Vågsfjorden er gjennom det smale sundet Straumen, som ligger mellom bygdene Straumen i øst og Åndervåg i vest. Innover i fjorden ligger flere gårdsbruk, hovedsakelig på østsida. Fjorden er omgitt av høye fjell. På østsida ligger Vasskartinden (1140 moh), og på vestsida Åtinden (1108 moh).

Fylkesvei 132 går over Straumen ved innløpet til fjorden i nord. Det går en kommunal vei langs østsida av fjorden. Innløpet til fjorden har begrenset seilingshøyde på grunn av broen. Dybden er bare 2,3 meter ved høyvann på revet innafor broen. Høyeste høyvann i fjorden er på nivå med Vågsfjordens nivå når denne har felt i 30 minutter. Laveste lavvann er likeså på samme nivå som Vågsfjordens nivå når sistnevnte har flødd i 30 minutter.

Fjorden har en egen torskestamme som gyter om forsommeren og veier sjelden mer enn 2 kg. Likeså er det påvist sild full av rogn i juli måned. Ellers finner en normal fauna i fjorden.

Referanser 

Fjorder i Ibestad
Geheyan-demningen

Geheyan-demningen er en demning i elven Qingjiang (Xiangjiang) i Kina,en sideelv til Chang Jiang i provinsen Hubei. Arbeidet på anlegget begynte i 1987, og slusene kan ta skip på opptil 300 tonn. I 1998 bidro sammen til å avgrense omfanget av en flom i Chang Jiang (Yangtze) betydelig. Det er installert vannkraftproduksjon i demningen med 1.240 MW effekt, fordelt på 4 like store francisturbiner.

I elven Qingjiang er det 3 større kraftverk – Shuibuya-demningen, Geheyan-demningen og Gaobazhou-demningen.

Anlegget er en bue-gravitasjonsdam som er 157 meter høy.

Se også
 Liste over verdens største vannkraftverk

Eksterne lenker
 China's highest arch dams – China Comittee on Large Dams (Chincold). Besøkt 10. januar 2012.

Demninger i Folkerepublikken Kina
Vannkraftverk i Folkerepublikken Kina
Vannkraftverk i Chang Jiang
Kraftverk i Hubei
Gaobazhou-demningen

Gaobazhou-demningen er en demning i elven Qingjiang i Kina, en sideelv til Chang Jiang i provinsen Guizhou. Det er installert vannkraftproduksjon i demningen. Effekt installert er ca. 300 MW.

I elven Qingjiang er det 3 større kraftverk – Shuibuya-demningen, Geheyan-demningen og Gaobazhou-demningen.

Demningen er en betong gravitasjonsdam av typen RCC. Dammen er 57 meter høy og 440 meter lang. Den gir også flomkontroll og navigasjon med skip.

Se også
 Liste over verdens største vannkraftverk

Eksterne lenker
 Roller Compacted Concrete Dams - Spancold, Chincold, 2003, side 17. Besøkt 6. januar 2012.
 MD&A database over RCC betongdemninger, Kina - besøkt 8. januar 2012.

Demninger i Folkerepublikken Kina
Vannkraftverk i Folkerepublikken Kina
Kraftverk i Guizhou
Vannkraftverk i Chang Jiang
Såld (redskap)

Såld er en innretning for mekanisk filtrering av partikler fra væsker eller løsmasser. En finhullet såld kalles sikt eller sil.  Såld har en rekke anvendelsesområder. Arkeologer benytter det for å finne små gjenstander i sand, jord eller mudder. Murere benytter det for å finsile pussesand. Såld brukes for å skille ut borekutt fra boreslam ved brønnboring i for eksempel Nordsjøen. Gullgravere benytter også samme teknikk når de vasker etter gull i elveslam.  Teknikken brukes også ved baking, når melet forberedes før deigen lages.

Filtreringen fungerer ved at et finmasket nett beveges hurtig frem og tilbake i horisontalplanet, og lar små partikler eller væske slippe igjennom, mens større partikler skilles ut.

Bilder

Eksterne lenker

Verktøy
Korsgata (Oslo)

Se pekerside for flere forekomster av Korsgata.

Korsgata (5–31b, 12a–32) er ei gate på Grünerløkka i Oslo. Den går fra Nedre gate til  Toftes gate ved Schous plass. Herfra fortsetter den som Rathkes gate fram til Sofienbergparken. Opprinnelig var dette også en del av Korsgata, men i 1874 fikk den eget navn.

De første kvartalene ligger innafor det området som kalles Ny York, men det er lite av den eldste bebyggelsen igjen. Nr 16 er et lite trehus fra ca. 1850, som er bevart og rehabilitert, og som nå benyttes som grendehus for området.

I bakgården til nr 5 bygges i 2008 ei seksetasjes boligblokk i moderne formspråk (arkitekt Reiulf Ramstad).

Korsgata 12 og 18 er Korsgata borettslag fra 1985. Radiostasjonen Radiorakel starta opp i 1981 i en kjeller i Korsgata. Nr 14, som nå er revet, var okkupert en periode på 1980-tallet.

Bebyggelsen er ellers variert. På hjørnet av Markveien (nr 57 til denne) ligger det tidligere Grünerløkka hybelhus, et kommunalt losjihus for menn (tildelt arkitekturprisen Houens fonds diplom i 1923), nå kontorer for bydelsadministrasjonen.

Det siste kvartalet har parken Schous plass (med filial av Deichmanske bibliotek) på nordsida og det tidligere Schous bryggeri på sørsida. Ved overgangen til Rathkes gate var det tidligere en dam der Torshovbekken rant. Den var skøytebane om vinteren, inntil den blei fylt igjen da parken på Schous plass blei anlagt i 1887.

Kilder

Eksterne lenker
 Oslo kommunes bydelsoversikt

Veier i Oslo
Veier på Grünerløkka (strøk)
Espen Bjervig

Espen Bjervig (født 30. juni 1972 på Nøtterøy) er en norsk idrettsleder og tidligere langrennsløper som konkurrerte i verdenscupen fra 1995 til 2004.

Bjervigs fremste meritt i verdenscupen er seieren på 15 km klassisk i januar 1999 i Otepää i Estland. Bjervig deltok i ett internasjonalt mesterskap, VM 1999, der han var med på det norske stafettlaget som tok sølv. Individuelt var hans beste resultat åttendeplassen på 10 km klassisk.

Fra 2018 er Bjervig langrennssjef i Norges Skiforbund. Fra 2019 har han også lederansvar for landslagstrenerne. 

Til 2018 var han salgs- og markedssjef i Norges Skiforbund. Han var inntil 2009 sportssjef for Ski-VM i Oslo i 2011. I perioden 1988–1991 var Bjervig elev ved NTG Bærum, eller NSG (Norges Skigymnas) Bærum som det het på den tiden.

Bjervig er siviløkonom av utdannelse.

Verdenscupseire

Referanser

Eksterne lenker 
 

Fødsler i 1972
Norske idrettsledere
Norske langrennsløpere
Deltakere under Ski-VM 1999
Personer fra Færder kommune
Bembidion atrocaeruleum

Bembidion atrocaeruleum er en av billene i delgruppen (underfamilien) skyggeløpere  (Trechinae) i familiegruppen løpebiller.

Systematikken innen slekten Bembidion er uavklart, enkelte deler slekten opp i flere slekter, mens andre plasserer artene i underslekter.

Utbredelse  
Bembidion atrocaeruleum finnes i nesten hele Europa. Den er ikke registrert fra Norge.

Utseende 
Bembidion atrocaeruleum er en liten løpebille, 4,5-5,5 mm lang. Den er blå-svart blank (metallisk), med en ganske slank og litt flat kroppsform. Antenneleddene har lange hårbørster i spissen, antennens fjerde ledd har fine korte tilliggende hår (krever forstørrelse for å se). Fasettøynene er noe utstående. Maxillarpalpene har et lite og nålformet endeledd, dette skiller slekten fra de andre nordiske løpebillene, hvor dette leddet er mye større og mer økseformet. Mange av artene i slekten Bembidion er like hverandre og er vanskelige å artsbestemme.

Levevis 
Bembidion atrocaeruleum tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

Referanser

Eksterne lenker 
 
 Bembidion atrocaeruleum (Ground Beetles of Ireland) - engelskspråklig
 Bembidion atrocaeruleum (Database Carabidae of the World) – engelskspråklig
 Norsk entomologisk forening

Skyggeløpere
Stolmakergata (Oslo)

Stolmakergata (8–12, 9a–19g) er ei gate på Grünerløkka i Oslo. Den går over et kvartal fra Øvre gate til Markveien, men kvartalet vest for Øvre gate har også adresse til gaten.

Tre bygninger fra det gamle Ny York, nr. 8, 17 og 19

Gata ligger innafor det området som kalles Ny York, trehus som ble oppført i stor hastighet før murtvangen trådte i kraft fra 1858. Det er to hus igjen av denne gamle trehusbebyggelsen i Stolmakergata. Den murforblendede tømmerbygningen nr. 8 er fra 1858 og var på den tid et av bydelens største hus. Rehabiliteringa av gården fikk i 1993 Arkitekturvernprisen. Nr. 17 er annet mindre trehus. 

Ved sida av, på hjørnet mot Markveien, ligger nr. 19, som er Grünerløkkas eldste gjenværende murhus. Dette blei i 2004 renovert etter en brann. Samtidig blei det bygd et moderne hus mellom nr. 17 og 19, og dette blei knytta sammen med bakbygninger og et trehus i Markveien 55 (arkitekt Richard Engelbrektson).

Stolmakergata borettslag, nr. 9
Stolmakergata borettslag fyller kvartalet vest for Øvre gate og har adresse 9A til 9J. De to bygningene består av 103 leiligheter, ble bygget i 1983–85 i regi av OBOS som del av byfornyelsen, og er tegnet av arkitekt Truls Thorenfeldt og landskapsarkitekt Ragnhild Thorenfeldt. Den lange blokken med adresse 9A til 9G fyller tre sider i kvartalet og danner et tun i gårdsrommet, med åpen inngang fra Nordre gate. 

Opprinnelig sto et stort trehus i to etasjer med adresse Nordre gate 5 her, oppført i 1850. Bygningen var i bindingsverk med saltak og tekket med røde teglpanner, og den sto på området som fikk navnet «Ny York». Bygningen ble sterkt skadet etter ildspåsettelse natt til 3. september 1981 og totalskadet gjennom to nye branner. Den ble så revet høsten 1983, og på tomten ble det i 1984 oppført en tilnærmet kopi av huset, som inngår som oppgang H og J i borettslaget.

Litteratur

Bruun, Ole Daniel: Arkitektur i Oslo, en veiviser til byens bygningsmiljø Oslo 1999, ISBN 82-573-0948-6
Stolmakergata. Oslo Byleksikon på nett. Besøkt 25.9.2020.

Eksterne lenker

 
 Stolmakergata borettslag
 OBOS-arkitektur: Varierte boliger i en vanskelig tid

Veier i Oslo
Veier på Grünerløkka (strøk)
Bhakra-demningen

Bhakra-demningen, også kjent som Bhakra-Nangal, er en demning i elva Sutlej nær byen Nangal i delstaten Himachal Pradesh på grensen til Punjab i det nordlige India. Den er bygget som en gravitasjonsdemning i betong. Reservoaret Gobind Sagar er på 166 km². Demningen er 226 meter høy og 520 meter lang, og er en av verdens største gravitasjonsdemninger. 

Kraftverket i demningen har en installert effekt på 1 325 MW. Anlegget ble ferdigstilt i 1963, etter 18 års arbeid. Noe lenger ned i elva ligger den mindre Nangal-demningen, som fører vann fra reservoaret til store irrigasjonskanaler, som gir kunstig vanning til 40 000 km² dyrket mark over store deler av det nordlige India.

Se også
Liste over verdens største vannkraftverk

Eksterne lenker
 An Energy Overview of India – Department of Energy, USA.

Demninger i India
Vannkraftverk i India
Kraftverk etablert i 1963
Bhakra-demningen
Demninger fullført i 1963
Hirakud-demningen

Må ikke forveksles med Hirakud kullkraftverk

Hirakud-demningen er en jordfyllingsdam i betong, med to kraftverk beliggende hnhv 15 og 30 km fra byen Sambalpur  i delstaten Orissa i det østlige India. Den ble vedtatt igangsatt i 1946, arbeidene påbegynt 1948, og ferdig konstruert i 1956. Reservoaret er 55 km langt langs elven Mahanadi.  

Installert effekt er 275,5 – 307,5 MW. Det fordeler seg på to vannkraftverk 
Hirakud I Burla har installert 5 x 37,5 MW, samt 2 x 24 MW, totalt 235,5 MW.
Hirakud II Chiplima har installert 3 x 24 MW = 72 MW.

Demningen er verdens største jordfyllingsdam. Jordfyllingsdelene mellom to høyder er 3.600 meter lang, pluss en 1.200 meter lang betongdel. Men totalt har demningsanlegget en lengde på hele 26 kilometer inklusive et venstre dike på 9.837 meter, og høyre dike på 10.759 meter.  Høyden er 61 meter. 

Reservoaret som demmes opp er et av de største i Asia, med et areal på 743 km² ved optimal fylling. Om lag 22.000 familier måtte flytte da demningen ble anlagt. Det utnyttes et nedslagsfelt på 83.400 km².

Eksterne lenker
«Hydro Power Plant Surya» – SlideShare.
Projects - Orissa Hydro Power Co. Besøkt 11. september 2010.
 Detaljert beskrivelse

Demninger i India
Vannkraftverk i India
Orissa
Kraftverk etablert i 1957
7
Richard Degener

Richard Kempster Degener (født 14. mars 1912, død 24. august 1995) var en amerikansk stupere som deltok i de olympiske leker 1932 i Los Angeles og 1936 i Berlin.

Degener ble olympisk mester i stuping under OL 1936 i Berlin. Han vant både tre meter sviktstup foran to landsmenn. Fire år tidligere, under OL 1932 i Los Angeles kom han på tredjeplass i 3 meter sviktstup.

OL-medaljer 
 1936  Berlin -  Gull i stuping, 3 meter svikstup  USA
 1932  Los Angeles -  Bronse i stuping, 3 meter svikstup  USA

Eksterne lenker 
 

Stupere fra USA
Olympiske mestere for USA
Medaljevinnere under Sommer-OL 1932
Deltakere for USA under Sommer-OL 1932
Stupere under Sommer-OL 1932
Medaljevinnere under Sommer-OL 1936
Deltakere for USA under Sommer-OL 1936
Stupere under Sommer-OL 1936
Fødsler i 1912
Dødsfall i 1995
Personer fra Detroit
Olympiske medaljevinnere i stuping
Vau i Dejës-demningen

Vau i Dejës-demningen, også kjent under navnet Qyrsaq-demningen, er en demning med et vannkraftverk i elva Drin. Demningen ligger i landsbyen Vau-i-Dejës i Shkodër kommune i den nordøstlige delen av Albania. Verket har fire turbiner med installert effekt på 62 MW hver, i alt 110 MW. Anlegget ble ferdigstilt i 1973. Det er siden oppgradert til 260 MW, men er det minste vannkratverket i elva Drin.

Tre vannkraftverk på elva Drin står for 95 % av Albanias kraftproduksjon. Disse er: Fierza (1980, 500 MW), Komani (1986, 600 MW) og Vau i Dejes (1973, 110 MW). Bare det serbiske anlegget  ved Jernporten er større enn de to førstnevnte blant vannkraftverkene på Balkan, målt etter produksjonskapasitet. I Drin er også Ashta-demningen (50 MW) under bygging, mens Skavica-demningen (350 MW) i øvre Drin er under planlegging.

Demningen er 46 meter høy. Den er en såkalt jordfyllingsdam.

Eksterne lenker
 Sveitsiske finansdepartement – DRIN RIVER CASCADE REHABILITATION PROJECT (DRCRP).
 McGraw Hill – analyse av energiproduksjonen i Albania.
 Hydropower & Dams in Europe 2011. Besøkt 17. januar 2012.

Demninger i Albania
Vannkraftverk i Albania
Conoco

Conoco ble grunnlagt 25. november 1875, av Isaac E. Blake. Navnet bedriften fikk den gang var Continental Oil and Transportation Co., men ble senere forkortet til Conoco. Conocos første Jet-bensinstasjon åpnet i 1989.

Conoco var en nøkkelleverandør til USAs myndigheter i andre verdenskrig. Ledet av Leonard F. Mccollum vokste Conoco fra et regionalt selskap til et internasjonalt selskap. I 1981 ble Conoco et datterselskap av tidligere konkurrent DuPont. Dette varte fram til 1997.

Eksterne lenker 
 

Oljeselskaper fra USA
Selskaper etablert i 1875
1875 i USA
Selskaper opphørt i 2002
Houston
Tidligere amerikanske selskaper
Ulrik Hendriksen

Ulrik Adolph Hendriksen (født 7. mars 1891 i Faaborg, død 24. januar 1960 i Oslo) var en dansk-norsk kunstmaler, konservator og kulturpolitiker.

Han studerte i hovedsak restaureringsteknikk ved Kunstakademiet i Berlin (1909–11), og flyttet til Norge (1914) og var assistent til Emanuel Vigeland (1915), samt meget opptatt med kirkelig konservering frem til utbruddet av den andre verdenskrig.  En stor fotoutstilling over norsk dekorativ malekunst sammenfattet dette arbeidet (1952).  Som maler debuterte han blant annet ved Høstutstillingen (1919) og hadde etter hvert fast atelier. Han hadde maleriutstillinger i København, Roma og Paris (Verdensutstillingen, 1937), og er representert i Nasjonalgalleriet med Alken. Hendriksen var medstifter av Unge Kunstneres Samfund (1921) og satt i styret for Bildende Kunstneres Styre, hvorigjennom han forestod viktige kunstpolitiske bidrag.

Han var far til kunstneren Egil Weiglin (f. 1917) og operasangeren Arne Hendriksen (f. 1911). Ulrik Hendriksens minnestipend deles ut årlig.

Premier 
 St. Hallvard-medaljen 1958
 St. Olavs Orden, ridder i 1. klasse 1959

Referanser 

Norske malere
St. Olavs Orden
St. Hallvard-medaljen
Personer fra Faaborg
Fødsler i 1891
Dødsfall i 1960
Norsk Operaselskap

Norsk Operaselskap A/S (etablert 1950 i Oslo, nedlagt 1958) ble startet av brødrene Brunvoll 
med det formål å ha et fast sted, samt drive omreisende.
Kunstnerisk leder var operasangeren Jonas Brunvoll i samarbeid med den ungarske dirigenten Istvan Pajor,
og impresario og administrativ leder var Gunnar Brunvoll.
Allerede første året mottok man statlig bevilning på 15 000 kroner.
De samarbeide med Ny Norsk Ballett (1953).
Den stedfaste virksomheten ble innrullert i det nystartede Den Norske Opera (1958),
og den ambulerende gjennom Riksoperaen.

Operahus i Norge
Etableringer i 1950
Grímsey

Grímsey er en liten øy 40 km nord for Island, beliggende ved Polarsirkelen. Øya er 105 meter høy, 4,7 km lang og 1,7 km bred. Grímsey ligger 39,4 km nord for Flatey i Skjálfandi. Grímsey utgjør kommunen (hreppur) Grímseyjarhreppur.

Øya utgjør 5,3 km² og er det nordligst bosatte området på Island med et folketall på 102 (2005). Hovednæringen er fiske. Øya har båtforbindelse til Dalvík på selve Island og i tillegg en 1200 meter lang flystripe med regelmessige flyruter til Akureyri.

Polarsirkelen går bare 600 meter fra nordspissen av øya, mens bygda ligger på sørvestkysten. Den høyeste temperaturen som er målt på Grímsey, er 26 °C, mer enn én grad over varmerekorden i Reykjavík.

Eksterne lenker 
 

Øyer på Island
Øyer i Nordishavet
Fiskevær på Island
Øye for øye

Uttrykket «øye for øye» (hebraisk: עין תחת עין), ofte brukt sammen med «tann for tann», er et sitat fra Andre Moseboks 21. kapittel vers 23–27  Der definerer Moseloven straffer for skader i kamp og liknende, og fastslår at den som tar en annens øye, skal bøte med det samme tapet og gi fra seg sitt eget som en kompensasjon. Uttrykket forekommer fire ganger i den norske bibeloversettelsen.

Referanser 

Normer
Rettshistorie
Straffemetoder
Andre Mosebok
Tredje Mosebok
Kristne begrep
Ekteskap i swahilikulturen

Ekteskapet er en svært viktig del av swahilikulturen. Det regulerer samliv, seksualitet og status, og blir sett på som en obligatorisk del av livet for en swahili. Som i andre kulturer er tradisjonene i utvikling og det er ikke alt som er slik det var før. Det er også stor variasjon mellom ulike deler av den swahiliske kulturen. All swahilisk ekteskapstradisjon har likevel det islamske grunnlaget til felles. Sharialovene og Koranen med Muhammed som forbilde gir spesifikke signaler for hvorledes en muslim skal leve, også når det gjelder ekteskapet.

Det er ikke før en har giftet seg at en går over til å bli en skikkeleg voksen mann eller kvinne. Giftemålet kan sies å være den siste overgangsriten for å bli voksen, sjølv om en også i ettertid må vise at en er fruktbar og får barn.

Se også
Swahili (folk)
Lamu
Zanzibar

Eksterne lenker

Ekteskap
Tanzaniansk kultur
Kenyansk kultur